CELEX: 52020PC0585
Language: da
Date: 2020-09-21
Title: Forslag til RÅDETS AFGØRELSE om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system

EUROPA-KOMMISSIONEN
            Bruxelles, den 21.9.2020
            COM(2020) 585 final
            2020/0272(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne på det 66. møde i Udvalget for Det Harmoniserede System (HS-Udvalget) under Verdenstoldorganisationen i september 2020, forelagt for Rådet den 21. august 2020 (COM(2020) 427).
            
            
               2.Baggrund for forslaget
            
            
               2.1.Den internationale konvention om det harmoniserede varebeskrivelses- og varenomenklatursystem
            
            
               Den internationale konvention om det harmoniserede varebeskrivelses- og varenomenklatursystem har til formål at lette den internationale handel og indsamlingen, sammenligningen og analysen af statistikker, navnlig om international handel. Den omfatter som et bilag HS-nomenklaturen, som er et internationalt harmoniseret system, der gør det muligt for de deltagende lande at tarifere varer på et fælles grundlag til toldformål. HS-nomenklaturen indeholder navnlig beskrivelser af varerne i form af positioner og underpositioner og de tilhørende numeriske koder baseret på et 6-cifret kodesystem. HS-nomenklaturen revideres hvert femte år
                  1
               . Den anvendes af mere end 190 forvaltninger på verdensplan, og mere end 98 % af alle varer, der handles i verden, tariferes derfor i henhold til nomenklaturen. 
            
            
               Aftalen trådte i kraft den 1. januar 1988.
            
            
               Den Europæiske Union og alle medlemsstaterne er part i aftalen
                  2
               .
            
            
               2.2.Verdenstoldorganisationen (WCO)
            
            
               Verdenstoldorganisationen (WCO) blev oprettet i 1952 som Toldsamarbejdsrådet og er et uafhængigt mellemstatsligt organ, der har til opgave at arbejde for, at toldadministrationerne forbedres og gøres mere effektive. Organisationen repræsenterer 183 toldadministrationer i hele verden. WCO's styrende organ er Rådet. Unionen udøver midlertidigt de samme rettigheder og forpligtelser som medlemmerne af WCO, indtil ændringen af konventionen om oprettelse af Toldsamarbejdsrådet træder i kraft.
            
            
               WCO's styrende organ er WCO-Rådet, som til udførelsen af sine opgaver får bistand fra et kompetent og sagkyndigt sekretariat og en række tekniske og rådgivende udvalg. 
            
            
               Udvalget for det Harmoniserede System (HS-Udvalget) er et teknisk udvalg med ansvar for det forberedende arbejde i forbindelse med HS-konventionen. HS-Udvalgets vigtigste opgaver er:
            
            
               ·at udarbejde forklarende bemærkninger, tariferingsudtalelser eller andre udtalelser til vejledning ved fortolkningen af det harmoniserede system og udøve sådanne andre funktioner i forbindelse med det harmoniserede system, som WCO-Rådet eller de kontraherende parter måtte skønne nyttige
            
            
               ·at udarbejde rekommandationer med henblik på at sikre en ensartet fortolkning og anvendelse af retsakterne under det harmoniserede system, bl.a. ved at bilægge uoverensstemmelser mellem kontraherende parter og dermed lette samhandelen 
            
            
               ·at foreslå ændringer og opdateringer af det harmoniserede system for at afspejle den teknologiske udvikling og ændringerne i handelsmønstrene samt andre behov hos brugerne af det harmoniserede system 
            
            
               ·at fremme en udbredt anvendelse af det harmoniserede system og undersøge generelle og politiske spørgsmål i forbindelse hermed.
            
            
               Unionen og dens medlemsstater har tilsammen kun en stemme i HS-Udvalget. HS-Udvalgets afgørelser om spørgsmål, der er omfattet af denne rammeafgørelse, træffes ved simpelt flertal.
            
            
               I henhold til HS-konventionens artikel 8, stk. 2, betragtes de forklarende bemærkninger, tariferingsudtalelserne og andre udtalelser vedrørende fortolkningen af det harmoniserede system samt rekommandationerne til sikring af en ensartet fortolkning og anvendelse af det harmoniserede system, som udfærdiges under et møde i HS-Udvalget, som værende godkendt af WCO-Rådet, såfremt ingen af de kontraherende parter i HS-konventionen inden udgangen af den anden måned efter den måned, i hvilken det møde, hvor de blev vedtaget, blev afsluttet, har meddelt WCO's generalsekretær, at den ønsker spørgsmålet indbragt for WCO-Rådet. 
            
            
               2.3.De retsakter, der skal vedtages
            
         
         
            
               I overensstemmelse med HS-konventionens artikel 6, stk. 2, træder HS-Udvalget almindeligvis sammen to gange om året. I praksis finder HS-Udvalgets møder sted i marts og september. 
            
            
               Den foreslåede afgørelse vedrører følgende retsakter, som HS-Udvalget har overvejet og vedtaget midlertidigt med forbehold af, at WCO-Rådet godkender dem ved en stiltiende samtykkeprocedure:
            
            
               a)forklarende bemærkninger, der præciserer fortolkningen af bestemmelser, positioner og underpositioner i HS-nomenklaturen
            
            
               b)tariferingsudtalelser, der afspejler HS-Udvalgets afgørelser vedrørende tariferingen af specifikke produkter
            
            
               c)øvrige udtalelser og rekommandationer vedrørende tarifering af varer i HS-nomenklaturen såsom tariferingsafgørelser eller andre udtalelser vedtaget af HS-Udvalget.
            
            
               I overensstemmelse med artikel 34, stk. 7, litra a), nr. iii), i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
                  3
                skal medlemsstaternes toldmyndigheder tilbagekalde deres afgørelser vedrørende bindende tariferingsoplysninger (BTO-afgørelser), når de ikke længere er forenelige med fortolkningen af HS-nomenklaturen som følge af tariferingsafgørelser, tariferingsudtalelser eller ændringer af de forklarende bemærkninger til HS-nomenklaturen, med virkning fra datoen for offentliggørelsen af Kommissionens meddelelse i C-udgaven af Den Europæiske Unions Tidende.
            
            
               3.Den holdning, der skal indtages på Unionens vegne
            
            
               3.1.Praktiske begrænsninger for udarbejdelsen og vedtagelsen af EU's holdninger
            
            
               Udvalget for Det Harmoniserede System under WCO vedtager tariferingsudtalelser, tariferingsafgørelser, ændringer af de forklarende bemærkninger til det harmoniserede system og andre udtalelser vedrørende fortolkningen af det harmoniserede system samt rekommandationer til sikring af en ensartet fortolkning af det harmoniserede system i henhold til konventionen om det harmoniserede system på hvert af udvalgets to årlige møder. 
            
            
               I praksis er der normalt ikke tilstrækkelig tid til, at Unionen formelt kan indtage en holdning i henhold til artikel 218, stk. 9, i TEUF forud for hvert møde i HS-Udvalget. Kommissionen har derfor forelagt et forslag til Rådets rammeafgørelse om den holdning, der skal indtages på Unionens vegne i WCO vedrørende det harmoniserede system
                  4
               , og forslaget er i øjeblikket under behandling i Rådet.
            
            
               På grund af covid-19-udbruddene har WCO's sekretariat imidlertid meddelt, at mødet i september 2020 afholdes gennem skriftlige onlinedrøftelser. 
            
            
               Selv om dagsordenen for mødet endnu ikke foreligger, og tilrettelæggelsen og formatet af drøftelserne stadig er ukendte, forventes det, at punkterne på dagsordenen for det foregående møde (HSC/65 — marts 2020), som blev aflyst af WCO på grund af den globale pandemi, sandsynligvis vil blive optaget på dagsordenen for mødet i september. Med henblik herpå blev et første udkast til Rådets afgørelse udarbejdet og sendt til Rådet (COM(2020) 427).
            
            
               WCO har ændret datoerne og dagsordenen for mødet i HS-Udvalget, som vil blive afholdt virtuelt fra den 28. september til den 30. oktober, og som hovedsagelig vil dække arbejdet i det virtuelle WCO-underudvalget for revision, der sluttede den 21. august, og visse punkter, der allerede er medtaget i det første udkast til afgørelse, der er sendt til Rådet, mens alle andre punkter i dette første udkast til afgørelse udsættes til næste møde i HS-Udvalget. I betragtning af antallet af punkter, som HS-Udvalget vil blive bedt om at træffe afgørelse om på mødet, og deres bindende retsvirkninger for EU-retten, vurderes det, at det er nødvendigt med en anden rådsafgørelse i henhold til artikel 218, stk. 9, i TEUF, der supplerer den første afgørelse og fastlægger Unionens holdning til de punkter, som HS-Udvalget skal træffe afgørelse om (dvs. forklarende bemærkninger, vejledning og andre udtalelser vedrørende fortolkningen af det harmoniserede system).
            
            
               3.2.Forslagets formål og indhold
            
            
               De pågældende afgørelser, der udarbejdes af HS-Udvalget, kan få afgørende indflydelse på indholdet af EU-retten, nemlig Rådets forordning (EØF) nr. 2658/87 om told- og statistiknomenklaturen og den fælles toldtarif, samt den kombinerede nomenklatur (KN), der er knyttet som bilag hertil. Tariferingsafgørelser, tariferingsudtalelser eller ændringer af de forklarende bemærkninger til HS-nomenklaturen anvendes til støtte for den tarifering, der er fastsat i Kommissionens gennemførelsesforordninger om tarifering af varer i KN, i de forklarende bemærkninger til KN og i de tariferingsafgørelser, der træffes af medlemsstaternes toldmyndigheder. Toldmyndighederne i medlemsstaterne skal tilbagekalde deres tariferingsafgørelser, hvis de ikke længere er forenelige med fortolkningen af HS-nomenklaturen som følge af disse tariferingsafgørelser, tariferingsudtalelser eller ændringer af de forklarende bemærkninger til HS.
            
            
               Det er derfor hensigtsmæssigt, at den holdning, der skal indtages på Unionens vegne i WCO, fastlægges ved en rådsafgørelse, der er vedtaget i henhold til artikel 218, stk. 9, i TEUF, på grundlag af et forslag fra Kommissionen.
            
            
               Fastlæggelsen af sådanne holdninger er baseret på de generelle kriterier, der er fastsat i HS-konventionen (de almindelige tariferingsbestemmelser vedrørende HS), og varernes objektive karakteristika og egenskaber.
            
            
               Den foreslåede holdning har til formål at udtrykke Unionens holdning med hensyn til tarifering af varer i HS-nomenklaturen. Den foreslåede holdning har også til formål at udtrykke en holdning til tariferingsudtalelser og forklarende bemærkninger til HS, som er udarbejdet af HS-Udvalget. 
            
            
               Der blev afholdt høringer af tekniske eksperter fra medlemsstaterne i Toldekspertgruppen den 2.-7. september 2020. Toldekspertgruppens konklusioner er i overensstemmelse med de foreslåede holdninger, som findes i bilaget til udkastet til forslag til Rådets afgørelse. 
            
            
               Den foreslåede EU-holdning er også i overensstemmelse med den fastlagte toldpolitik og Den Europæiske Unions Domstols retspraksis om at tarifere varer ved import efter deres objektive karakteristika og egenskaber. 
            
         
         
            
               Den foreslåede holdning er nødvendig, for at EU kan udtrykke en holdning på det næste møde i HS-Udvalget. 
            
            
               4.Retsgrundlag
            
            
               4.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  5
               .
            
            
               Det proceduremæssige retsgrundlag for den foreslåede afgørelse om fastlæggelse af den holdning, der skal indtages på Unionens vegne i WCO med hensyn til vedtagelsen af forklarende bemærkninger, tariferingsudtalelser og øvrige udtalelser som vejledning ved fortolkningen af HS i henhold til HS-konventionen, er derfor artikel 218, stk. 9, i TEUF.
            
            
               4.2.Princippernes anvendelse på det foreliggende tilfælde
            
            
               Udvalget for Det Harmoniserede System og WCO-Rådet er organer, der er nedsat ved en aftale, nemlig den internationale konvention om det harmoniserede varebeskrivelses- og varenomenklatursystem.
            
            
               De retsakter, som HS-Udvalget skal udarbejde, er retsakter, der har retsvirkninger. De påtænkte retsakter vil, når de er godkendt af WCO-Rådet, kunne få afgørende indflydelse på EU-lovgivningen, nærmere bestemt bilag 1 til Rådets forordning (EØF) nr. 2658/87 om told- og statistiknomenklaturen og den fælles toldtarif. Dette skyldes, at det i EU-toldkodeksens
                  6
                artikel 34, stk. 7, litra a), nr. iii), er fastsat, at "toldmyndighederne tilbagekalder BTO
                  7
               -afgørelser [...] når de ikke længere er forenelige med fortolkningen [...] som følge af [...] tariferingsafgørelser, tariferingsudtalelser eller ændringer af de forklarende bemærkninger til nomenklaturen i det harmoniserede varebeskrivelses- og varenomenklatursystem, vedtaget af HS-Udvalget". Endvidere anvendes sådanne afgørelser, som er udarbejdet af HS-Udvalget (tariferingsafgørelser, tariferingsudtalelser og ændringer af de forklarende bemærkninger til HS-nomenklaturen) til støtte for den tarifering, der er fastsat i Kommissionens gennemførelsesforordninger vedrørende tarifering af varer i KN, i de forklarende bemærkninger til KN og i de tariferingsafgørelser, der træffes af medlemsstaternes toldmyndigheder. Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
            
               4.3.Materielt retsgrundlag
            
            
               4.3.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.3.2.Princippernes anvendelse på det foreliggende tilfælde
            
            
               Da den påtænkte retsakts primære formål og indhold vedrører den fælles toldtarif, er det materielle retsgrundlag for den foreslåede afgørelse artikel 31, artikel 43, stk. 2, og artikel 207, stk. 4, i TEUF.
            
            
               4.4.Konklusion
            
            
               Retsgrundlaget for forslaget til afgørelse bør være artikel 31, artikel 43, stk. 2, og artikel 207, stk. 4, i TEUF sammenholdt med artikel 218, stk. 9, i TEUF.
            
            
               5.Virkninger for budgettet 
            
            
               Forslaget har ingen virkninger for Den Europæiske Unions budget. 
            
         
         
            
               6.Offentliggørelse af den påtænkte retsakt
            
            
               Ingen.
            
            
            
               2020/0272 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system
            
            
               RÅDET FOR DEN EUROPÆISKE UNION,
            
            
               under henvisning til traktaten om Den Europæiske Unions funktionsmåde, særlig artikel 31, artikel 43, stk. 2, og artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets afgørelse 87/369/EØF
                  8
                godkendte Unionen den internationale konvention om det harmoniserede varebeskrivelses- og varenomenklatursystem samt ændringsprotokollen hertil
                  9
                (HS-konventionen), hvorved Udvalget for Det Harmoniserede System (HS-Udvalget) blev nedsat. 
            
            
               (2)I henhold til HS-konventionens artikel 7, stk. 1, litra b) og c), har HS-Udvalget blandt andet til opgave at udarbejde forklarende bemærkninger, tariferingsudtalelser, andre udtalelser vedrørende fortolkningen af det harmoniserede system og rekommandationer til sikring af en ensartet fortolkning og anvendelse af det harmoniserede system.
            
            
               (3)Udvalget for Det Harmoniserede System forventes på mødet i september at vedtage tariferingsudtalelser, tariferingsafgørelser, ændringer af de forklarende bemærkninger til det harmoniserede system og andre udtalelser vedrørende fortolkningen af det harmoniserede system samt rekommandationer til sikring af en ensartet fortolkning af det harmoniserede system i henhold til konventionen om det harmoniserede system. 
            
            
               (4)Det er vigtigt at påpege, at det afgørende kriterium for tarifering af varer i henhold til Den Europæiske Unions Domstols faste retspraksis med henblik på at sikre retssikkerheden og at lette kontrollen normalt må søges i varernes objektive karakteristika og egenskaber som beskrevet i den enkelte position i toldnomenklaturen og de bestemmelser, der er knyttet til de pågældende afsnit og kapitler.
            
            
               (5)For så vidt angår tariferingsudtalelser, tariferingsafgørelser, ændringer af de forklarende bemærkninger til det harmoniserede system og andre udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system bør den holdning, der skal indtages på Unionens vegne, fastlægges, da tariferingsudtalelser, visse tariferingsafgørelser og ændringer af de forklarende bemærkninger til det harmoniserede system, når de er vedtaget, offentliggøres i en meddelelse fra Kommissionen i henhold til artikel 34, stk. 7, litra a), nr. iii), i Europa-Parlamentets og Rådets forordning (EU) nr. 952/2013 af 9. oktober 2013 og finder anvendelse i alle medlemsstaterne. Holdningen skal udtrykkes af Udvalget for Det Harmoniserede System —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på det 66. møde i Udvalget for Det Harmoniserede System under Verdenstoldorganisationen for så vidt angår vedtagelsen af forklarende bemærkninger, tariferingsudtalelser eller andre udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system, er fastlagt i bilaget.
            
            
               Artikel 2
            
         
         
            
               Der kan af Unionens repræsentanter aftales mindre tekniske ændringer af den holdning, der er omhandlet i artikel 1, uden at Rådet træffer yderligere afgørelse.
            
            
               Artikel 3
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand 
               
            
         
         
            
                  
                     (1)
                  
                        HS-nomenklaturen er revideret seks gange, siden den blev indført i 1988. Revisionerne trådte i kraft i 1996, 2002, 2007, 2012 og 2017. Den sjette revision træder i kraft i 2022.
               
               
                  
                     (2)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).
               
               
                  
                     (3)
                  
                        EUT L 269 af 10.10.2013, s. 1.
               
               
                  
                     (4)
                  
                        COM(2020) 196.
               
               
                  
                     (5)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (6)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
               
               
                  
                     (7)
                  
                        Bindende tariferingsoplysninger: tariferingsafgørelser, som toldadministrationerne på forhånd giver de økonomiske operatører for at garantere retssikkerhed med hensyn til tariferingen og toldbehandlingen af varer, der er omfattet af import eller eksport. 
               
               
                  
                     (8)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (
                  
                     EFT L 198 af 20.7.1987, s. 1
                  
                  ).
               
               
                  
                     (9)
                  
                        EFT L 198 af 20.7.1987, s. 3.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 21.9.2020
            COM(2020) 585 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne på det 66. møde i Udvalget for Det Harmoniserede System under Verdenstoldorganisationen for så vidt angår den påtænkte vedtagelse af tariferingsudtalelser, tariferingsafgørelser, ændringer af de forklarende bemærkninger til det harmoniserede system eller øvrige udtalelser vedrørende fortolkningen af det harmoniserede system samt rekommandationer til sikring af ensartethed i fortolkningen af det harmoniserede system i henhold til konventionen om det harmoniserede system
            
               
         
         
            
               BILAG 
            
            
               Dette bilag supplerer bilaget til Rådets afgørelse …
            
            
               II.2. Udarbejdelse af sammenligningstabeller mellem HS2017 og HS2022 (dok. NC2704, NC2749 og NC2753)
            
            
               Hvad angår sammenligningstabellen for underpos. 4407.13 og 4407.14 (blandinger af S-P-F (rødgran, fyr eller gran) og Hem-fir (skarntydegran og gran)) støtter Unionen de sammenligninger, som WCO-sekretariatet har foreslået i stk. 20 i dokument NC2753.
            
            
               Hvad angår sammenligningstabellen for underpos. 4418.83 (I bjælker) støtter Unionen de sammenligninger, som Japan har foreslået i stk. 14 i dokument NC2753.
            
            
               Hvad angår sammenligningstabellen for underpos. 7019.71 (vlies/glasulddug) bemærker Unionen, at den eneste overførsel fra HS2017 vil være fra underpos. 7019.32.
            
            
               Hvad angår sammenligningstabellen for underpos. 8462.62 og 8462.63 (maskiner til frismedning) støtter Unionen bevarelsen af alle de i HS2017 nævnte underpositioner, der foreslås overført, herunder dem i kantet parentes. 
            
            
               Hvad angår sammenligningstabellen for underpos. 8519.81 (telefonsvareapparater) støtter Unionen WCO-sekretariatets forslag i stk. 26 i dokument NC2704.
            
            
               Hvad angår sammenligningstabellen for underpos. 8539.51 (LED) støtter Unionen WCO-sekretariatets konklusion i stk. 24 i samme dokument.
            
            
               Hvad angår sammenligningstabellen for den nye underpos. 8541.51 (halvlederbaserede transducere) bemærker EU, at der ikke er nogen henvisning til særskilt tariferede dele i HS2017. Der er derfor ikke behov for yderligere overførsler.
            
            
               Hvad angår sammenligningstabellen for pos. 88.06 (ubemandet luftfartøj) støtter Unionen valgmulighed i) som nævnt i stk. 25 i dokument NC2704.
            
            
               Endelig støtter Unionen berigtigelsen af visse redaktionelle fejl i udkastet til sammenligningstabel I og II, jf. bilaget til dokument NC2753.
            
            
               III.4.
                     Tarifering i HS2022 af visse samlinger og samlerobjekter af numismatisk interesse (anmodning fra sekretariatet) (dok. NC2711 og NC2754)
            
            
               Unionen vil tarifere de tre varer i den nye underpos. 9705.31 i HS2022. Unionen bemærker, at både Canada og WCO-sekretariatet støtter Unionens forslag om at slette anmærkningen "coins generally known in the trade as "ancients" or "ancient coins"" (mønter, der i branchen almindeligvis betegnes som "antikke" eller "antikke mønter") fra den nye del A), nr. 4), stk. 2, i FB/HS til pos. 97.05.
            
            
               III.5.
                     Tarifering i HS2022 af 3D-printerpatroner (anmodning fra sekretariatet) (dok. NC2712 og NC2755)
            
            
               Unionen støtter forslaget om ændring af FB/HS, hvorved det præciseres, at 3D-printerpatroner med elektroniske komponenter eller mekaniske mekanismer bør tariferes som dele af 3D-printere. 
            
            
               Unionen vil tarifere varer, der er beskrevet i både dokument NC2712 og NC2755, under pos. 84.85 i HS2022 som dele af 3D-printere, eftersom der indgår elektroniske komponenter til tilslutning af en 3D-printer.
            
            
               III.7. 
                     Rapport fra det 57. møde i underudvalget for revision af HS (dok. NR1434)
            
            
               III.8.
                     Spørgsmål til afgørelse (dok. NC2709)
            
         
         
            
               (a)Bilag C/4 og D/8 — ændringer af de forklarende bemærkninger (HS2022) (afsnit VI)
            
            
               (b)Bilag C/5, D/9 og D/22 — ændringer af de forklarende bemærkninger (HS2022) (afsnit VII)
            
            
               (c)Bilag C/8 og D/12 — ændringer af de forklarende bemærkninger som følge af artikel 16-rekommendationen af 28. juni 2019 (afsnit XIII)
            
            
               (d)Bilag C/13 og D/17 — ændringer af de forklarende bemærkninger som følge af artikel 16-rekommendationen af 28. juni 2019 (afsnit XX)
            
            
               (e)Bilag C/14 og D/18 — eventuelle ændringer af de forklarende bemærkninger vedrørende visse former for udstyr til forlystelsesparker (forslag fra USA)
            
            
               Unionen tilslutter sig alle foreslåede ændringer i dokumenterne.
            
            
               (f)Bilag C/1 og D/5 — eventuelle ændringer af de forklarende bemærkninger til pos. 15.09 vedrørende andre jomfruolier og pos. 15.15 vedrørende eksempler på mikrobielle fedtstoffer og olier
            
            
               Hvad angår FB/HS til pos. 15.09 støtter Unionen EU's forslag (valgmulighed 2) og det nye canadiske forslag (valgmulighed 3). Under punkt (D)(2) støtter Unionen brugen af "or" (eller) (valgmulighed 2) i stedet for "and/or" (og/eller).
            
            
               Hvad angår FB/HS til pos. 15.15 støtter Unionen brugen af udtrykket "single cell organism" (enkeltcelleorganismer) (valgmulighed 1) og brugen af "or" (eller) (valgmulighed 2) i stedet for "and/or"(og/eller). I eksempel a) og b) støtter Unionen brugen af udtrykket "obtained from" (udvundet af) (valgmulighed 2).
            
            
               (g)Bilag C/3 og D/7 — eventuelle ændringer af de forklarende bemærkninger til "placebos" (placeboer) og "double-blinded clinical trial kits" (prøvesæt til kliniske dobbeltblindforsøg) i pos. 30.06 (anmodning fra Australien)
            
            
               Hvad angår sætningen "The placebos of this heading also include [control vaccines] [controlled vaccines] [vaccines which are used as control substances and] that have been licensed for use in recognized clinical trials." (Placeboer under denne position omfatter også [kontrolvacciner] [kontrollerede vacciner] [vacciner, der anvendes som kontrolstoffer, og] som er licenseret til brug ved godkendte kliniske forsøg) støtter Unionen ikke denne sætning i nr. 12) i FB/HS til pos. 30.06, da det ikke er klart, hvilke slags stoffer der beskrives. Hvis de øvrige kontraherende parter beslutter at tilføje den, støtter Unionen "vaccines which are used as control substances" (vacciner, der anvendes som kontrolstoffer) (valgmulighed 3), eller hvis der er behov for fleksibilitet, "control vaccines" (kontrolvacciner) (valgmulighed 1).
            
            
               Hvad angår sætningen "[Active ingredients to be trialled can include herbal medicinal products [for therapeutic or prophylactic uses].]" ([Virksomme stoffer, der skal afprøves, kan omfatte virksomme stoffer [til terapeutisk eller profylaktisk brug].]) er Unionen fortsat fleksibel med hensyn til at tilføje den til teksten, men støtter ikke en åben liste over eksempler som foreslået af den amerikanske delegation.
            
            
               (h)Bilag C/6 og D/10 — ændringer af de forklarende bemærkninger som følge af artikel 16-rekommendationen af 28. juni 2019 (afsnit IX)
            
            
               Unionen støtter forslaget om at tilføje forklarende bemærkninger til underpos. 4412.41, 4412.42 og 4412.49. Unionen anmoder om, at den foreslåede tekst analyseres og forbedres yderligere for at bringe den i overensstemmelse med den nuværende tariferingspraksis i Unionen (f.eks. vedrørende finerens orientering).
            
            
               (i)Bilag C/7 og D/11 — ændringer af de forklarende bemærkninger som følge af artikel 16-rekommendationen af 28. juni 2019 (afsnit XI og XII)
            
            
               Unionen støtter tilføjelsen af "paraseismic wall covering" (paraseismisk vægbeklædning) og "geotextiles" (geotekstiler) til listen over eksempler på elektroniske tekstiler. I teksten til "geotextiles" (geotekstiler) støtter Unionen teksten "a sensor made of fibres or at least being fully integrated in the fibres" (en sensor fremstillet af fibre eller som minimum fuldt integreret i fibrene) (valgmulighed 2), som Unionen tidligere har foreslået. 
            
            
               Unionen støtter midlertidigt de tekster, der er godkendt af underudvalget for revision af HS.
            
            
               (j)Bilag C/12 og D/16 — ændringer af de forklarende bemærkninger som følge af artikel 16-rekommendationen af 28. juni 2019 (afsnit XVII)
            
            
               Unionen støtter, at der tilføjes en henvisning til permanent integrerede kameraer i stk. 3 i FB/HS til pos. 88.06, forudsat at tariferingsudtalelsen om tarifering af en drone med et integreret kamera i pos. 85.25 revideres og bringes i overensstemmelse med HS2022 og FB/HS. 
            
            
               Hvad angår stk. 4 i FB/HS til pos. 88.06 støtter Unionen forslaget fra Kina med yderligere tekniske kriterier indført af Unionen (anden valgmulighed).
            
         
         
            
               (k)Bilag C/15 og D/19 — eventuel ændring af de forklarende bemærkninger til kapitel 97 vedrørende visse kulturelle varer (forslag fra USA)
            
            
               Unionen støtter ikke listen over varer, der nævnes som eksempler, da disse er meget specifikke og begrænsede til at redegøre for omfanget af de artikler, der skal tariferes i underpos. 9705.10. 
            
            
               Unionen bemærker endvidere, at det af de anførte definitioner og eksempler ikke klart fremgår, hvordan f.eks. "traditional national costumes" (traditionelle nationaldragter) eller "old cars" (gamle biler) skal tariferes.
            
            
               (l)Bilag C/16 og D/20 — ændring af de forklarende bemærkninger til den almindelige tariferingsbestemmelse (HS2022)
            
            
               Unionen støtter det oprindelige forslag fra WCO-sekretariatet (valgmulighed 1, dvs. at man anvender udtrykket "merely" (kun), men forbliver fleksibel hvad angår udtrykket "not further worked than" (ikke yderligere forarbejdet end)) og anmoder om, at de engelske og franske tekster bringes i overensstemmelse.
            
            
               III.9. 
                     Eventuel ændring af de forklarende bemærkninger til pos. 71.04 vedrørende syntetiske diamanter (forslag fra Kimberley Process) (dok. NC2757)
            
            
               Unionen tilslutter sig de foreslåede ændringer af det nye stk. 3 under pos. 71.04 og oprettelsen af et nyt nr. 3 i de forklarende bemærkninger til underpos. 7104.91.
            
            
               III.10. 
                     Tarifering af et mikroelektromekanisk systemelement (MEMS) i HS2022 (forslag fra sekretariatet)
            
            
               Unionen vil tarifere varen i pos. 85.41.